cyanic-selkie/wikianc huggingface dataset:
אורלוב
פיודור גריגורייביץ' אורלוב
הרוזן פיודור גריגורייביץ' אורלוב (1741–1796), הרביעי באחים, היה גנרל בצבא הרוסי, שהצטיין במלחמת שבע השנים. הוא השתתף עם אחיו הגדולים בהפיכת החצר של 1762, אחריה מונה לפרוקורטור של הסנאט. במהלך המלחמה העות'מאנית-רוסית (1768–1774) שירת תחת פיקודו של אדמירל ספירידוב, והיה אחד הראשונים שהבקיע את מערך הקרב הטורקי בקרב צ'סמה. לאחר מכן, בקרב הידרה, הניס שמונה-עשרה אוניות טורקיות. השגים אלה הונצחו בפקודת יקתרינה בעמוד ניצחון ימי, שהוקם בצארסקויה סלו (Ца́рское Село́). ב-1775 הוא פרש מהשירות הציבורי. אורלוב לא נישא מעולם, אך נולדו לו חמישה ילדים, אשר מעמדם "הוכשר" על ידי יקתרינה ואף קיבלו מידיה תוארי אצולה.
וילהלם, נסיך שאומבורג-ליפה
משפחתו
ב-30 במאי 1862 התחתן וילהלם עם בטילדיס, נסיכת אנהלט-דסאו, בתם של פרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל, ממנה נולדו לו 8 ילדים:
אריח עם דיוקנאות יהודים
תיאור
אריח זה, שיצר יעקב איזנברג, מקים המחלקה לקרמיקה ב"בצלאל", הוא חלק מסדרה של אריחים ועליהם דיוקנאות של טיפוסים שונים ובהם דמות ערבי, דיוקן נערה, דיוקן של הרצל ועוד. באריח זה יצר האמן תיאור של שלוש דמויות יהודים. דמויות מסוג זה הופיעו ברישומים ובתחריטים שיצר איזנברג באותה תקופה. היו אלו עבודות שנמכרו כמזכרות לתיירים שביקשו תיאורים של דמויות מן המזרח. הדמויות מבוססות על רישומים והדפסים שיצר איזנברג והועברו אל אריחי קרמיקה, כנראה, בטכניקה של דקלקומניה (Decalcomania).
ז'ינט נבה
קורות חייה
בגיל 15 השיגה נבה מוניטין בינלאומי כאשר זכתה בתחרות הכינור על שם הנריק וייניאבסקי, ראשונה בין 180 מתחרים, ביניהם וירטואוז הכינור לעתיד, דוד אויסטרך, שהגיע למקום השני. היא הוחתמה על חוזה לסיור הופעות עולמי ובמהלך השנתיים הבאות הופיעה כסולנית בגרמניה, בפולין, בברית המועצות, בארצות הברית ובקנדה.
דולפין תלום-שן
אוכלוסייה ושימור
תפוצת הדולפין תלום־השן לא ברורה לגמרי למדע; רוב המחקרים ממקמים את האוכלוסייה הגדולה שלו בסביבות מזרח האוקיינוס השקט, שם לפי המדענים חיים כ-150,000 פרטים. בנוסף, הדולפינים נודדים בימים שונים, בהתאם לחום ולאקלים באזור. הדולפין תלום־השן מסתדר באקלים חם וטרופי, ולכן ישנן גם אוכלוסיות בגודל לא ידוע חיות גם בים התיכון, הים הקאריבי, והאוקיינוס השקט והאוקיינוס האטלנטי.
אירוס
רבייה
הפרי הוא הלקט המכיל זרעים קטנים המופצים במספר דרכים: חלקם מופצים על ידי רוח או מי גשמים, ואחרים מופצים על ידי נמלים הלוקחות אותם בשל חלק שומני מזין הצמוד לזרע.
האירוס באמנות וכסמל
אולם, הדגמים הסימטריים הללו, בעלי שלושת עלי הכותרת מהווים פיתוח של דגמי שושן צחור Lilium candidum, ששורשיו האומנותיים נעוצים כבר בעבר הרחוק. הדגם ינק השראה ממספר מקורות אומנותיים מקבילים- אשוריים, פיניקיים, מצריים, הלניסטיים ורומיים, חלקם קדומים וחלקם בני תקופת הבית השני.
אליפות צרפת הפתוחה 2014
הפרסים
סך הפרסים היה 25,019 אלף אירו
תחרות הנשים
בתחרות הנשים השתתפו 128 טניסאיות שחולקו ל-8 בתים. כמו בתחרות הגברים, הטניסאיות החזקות זכו לדירוג:
ישראל ברולאן גארוס
יוליה גלושקו השתתפה בתחרות הנשים. בסיבוב הראשון והשני היא ניצחה בשתי מערכות. בסיבוב השלישי היא נפגשה עם שרה אראני מאיטליה והפסידה בשתי מערכות.
ערכת מגן
מאפיינים
לערכה וריאציות אחדות, בהתאם למאפיינים של האדם שלו נועדה. בדגם הנפוץ של הערכה, המיועד למרבית האוכלוסייה, מרכיב עיקרי הוא מסכת גז שחורה (בשלושה גדלים), המכסה באופן אוטם את הפנים, ומאפשרת נשימה באמצעות מסנן המגן מפני נשימת גז רעיל. מרכיב נוסף הוא מזרק אטרופין, שאותו יש להזריק לאדם שנפגע מנשק כימי. לאנשים עם בעיות נשימה ולאנשים מעל גיל 65 מצורף למסכה מפוח, המקל על הנשימה. תינוקות עד גיל 3 מקבלים ערכת מגן מסוג "שמרטף", שהיא מעטפת לכל הגוף. ילדים מגיל 3 ועד גיל 8 מקבלים ערכת מגן מסוג "ברדס", העוטפת את כל הראש.
טניסאי
כל הטניסאים נמצאים בכפוף לפדרציה הבינלאומית לטניס (ITF) המנהלת את כלל הטניס ברחבי העולם. הם משתתפים לעיתים עם הנבחרת הלאומית בטניס של מדינתם, ומשחקים עבורה בגביע דייוויס (גברים), גביע הפדרציה (נשים) וטורניר הטניס במשחקים האולימפיים - שלושה טורנירים המאורגנים על ידי ה-ITF.
תחש המשכן
מקור השם
החוקרים נחלקו בשאלת זיהויו של התחש, ולא הגיעו לכלל מסקנה ברורה. רבים הבינו שמדובר בסוג של חיה ימית, על סמך תרגומים שונים של התורה שתרגמו 'תחש' כפרת ים, או כדולפין. הדעה המקובלת יותר היא ביאור המילה על פי הערבית, שלאור המילה הדומה בשפה זו הגיעו למסקנה שמדובר ביונק הימי Dugong dugon. לאור מסקנה זו כינה חוקר הטבע הגרמני את החיה בשם הלטיני "Halicore tabernaculi", ומשם הגיע השם גם לעברית - תחש המשכן.
אנטומיה
משקלו של פרט בוגר בין 420 ל-900 קילוגרם, ואורכו בין 2.4 ל-4 מטרים; הנקבות גדולות מעט מן הזכרים. הפרט הגדול ביותר תועד בגוג'ראט והגיע לאורך 4.06 מטרים ולמשקל של 1,016 ק"ג. למרות גודלו הוא בעל מוח קטן ביותר, השוקל רק 300 גרם ומהווה כ-0.1% ממשקל הגוף.
התנהגות
הטורפים העיקריים של התחשים הם: קטלן, תנין ים ובעיקר כריש טיגרי, אשר צד תחשים מבודדים בין כרי האצות; ישנן עדויות למלחמות בין עדרים של תחשי משכן ובין כרישים, המסתיימות לרוב בטבח. על אף שיונק זה פסיבי בהתנהגותו, נראו מקרים של התנגדות ערה וגירוש הפולשים מהטריטוריה.
נדידה למרחקים ארוכים כמעט ואינה מתועדת, אולם נדידה יומית ועונתית למרחקים קצרים מתרחשת בלהקות מסוימות. הגאות והשפל, טמפרטורת המים ומקורות המזון המשתנים, הם האחראים לנדידות אלו. מהירות שחייה ממוצעת כ-10 קמ"ש, בשעות מצוקה מגיעים למהירויות 20-15 קמ"ש. צלילות לעומק מתמשכות 3-1 דקות.
פטמוס
היסטוריה
האי הוא אתר חשוב בהיסטוריה הנוצרית בשל היותו המקום בו נכתב חזון יוחנן. יוחנן כותב הבשורה הוגלה לפטמוס על ידי הקיסר הרומי דומיטיאנוס בשנת 95 לערך, ולאחר שהטיף לנצרות באפסוס. בספר הוא מספר כי ראה את ישו בחזונו ורשם את דבריו. האירוע הפך את פטמוס למוקד עלייה לרגל ומספר מנזרים באי מוקדשים ליוחנן, שהחשוב שבהם הוא מנזר יוחנן הקדוש תאולוגוס.
המנזר
השלב הראשוני של בניית מנזר יוחנן הקדוש התאולוג נמשך מ-1088 ל-1093 וכלל חלקים מהחומה רבת הצלעות, את המגדלים, באר תת-קרקעית, חלק מהמגורים ואת הכנסייה המרכזית (קתוליקון). במאה ה-12 נוספו קפלת הבתולה וקפלת כריסטודולוס הצדיק, ולקתוליקון נוסף הנרתקס הפנימי וייתכן שגם החיצוני. כל המבנים במנזר כמו גם הריהוט, חלק מהעיטורים ומציורי הקיר שופצו או הוחלפו מספר פעמים לאורך שנות קיומו, עם זאת הפרסקאות בקפלת הבתולה הן אלה שעיטרו אותה כבר במאה ה-12.
פטר אסטרהאזי
פטר אסטרהאזי (בהונגרית: Esterházy Péter; 14 באפריל 1950 – 14 ביולי 2016) היה סופר ומסאי הונגרי.
דמוקרטיה היא חופש
בשנת 2007 היא הייתה הבסיס להקמת המפלגה הדמוקרטית.
הפשיטה על סקרבורו, הרטליפול וויטבי
בדרך אל היעד
הכוח הפושט הגרמני עזב את בסיסו בנהר היאדה (Jade) שבסקסוניה התחתית, הנשפך לים הצפוני, ב-15 בדצמבר 1914, ב-3:00 לפנות בוקר. כדי להטעות צופים אפשריים הפליג היפר תחילה לכיוון צפון, עד למרחק של 170 מיל ימי (כ-315 ק"מ) מצפון להליגולנד. בנקודה זו פנה הכח מערבה ונפרש למבנה להגנה מפני צוללות: ספינות הטורפדו נערכו מימין ומשמאל לסיירות המערכה, וכך גם הסיירות הקלות. הסיירת "קולברג", שהייתה עמוסה במוקשים, נותרה עם סיירות המערכה, במרכז. במהלך ההפלגה השתדלו הגרמנים להימנע ממפגש עם מאוניות נייטרליות וספינות דיג, מחשש שעל סיפוניהן נמצאים סוכנים בריטיים העלולים לדווח על תנועת האוניות הגרמניות או שהן עצמן ספינות בריטיות מוסוות, אולם לא היה ניתן להימנע מכך לגמרי. בצהריים החל הכוח הגרמני להיערך לקראת הפשיטה: ספינות הטורפדו והסיירות נפרסו ככוח חלוץ לפני סיירות המערכה, ובאגפיהן. במקביל החליפו "בליכר" ודרפלינגר" את מיקומן, לקראת תחילת משימת ההפגזה.
רכס מאסיב
גאוגרפיה
הרכס, ממוקם דרומית מערבית לעמק נהר בואו, בשטח הפארק הלאומי באנף.
אורכו של הרכס 15 קילומטרים מצפון לדרום, רוחבו 16 קילומטרים ממזרח למערב, ושטחו הכולל של הרכס 144 קמ"ר.
קר דרווין
המבצר הוקם בתקופת הברזל המוקדמת סביב 500 לפנה"ס על גבעה אסטרטגית החולשת על מפגש עמק הדי עם עמק קלויד'. מבצר קר דווין כלל חומות אבן בעובי של בין 5 ל-7 מטרים בגובה של כ-10 מטרים, המתחם הוקם בצורה מלבנית כאשר הפינה הצפון-מזרחית עוברת על שיא גובה הגבעה, המתחם משתרע על שטח של כ-30,000 מטר רבוע. למבצר שתי כניסות עיקריות, כאשר המרכזית בפינה הדרום-מזרחית כללה מבנה שער הגנתי, בשונה ממבצרי גבעה נפוצים באזור קר דרווין לא כלל חפירים הגנתיים סביב החומות. השימוש של המתחם אינו ברור לחלוטין אך ככל הנראה שימש יישוב קטן מאחורי החומות, ייתכן והמבצר המשיך להיות בשימוש עד לכיבוש הרומאי של צפון ויילס וייתכן שהמשיך להיות בשימוש או שהשתלב ביישוב הרומאי שהוקם בסמוך מדרום (כיום קורוון - Corwen).
עזריאל דוד פסטג
עזריאל דוד פסטג (נרצח בה'תש"ב, 1942) היה חזן ומלחין חסידי שפעל לפני השואה ובמהלכה. הוא השתייך לחסידות מודז'יץ, שהדגישה את מקומו של הניגון בעבודה הרוחנית, ונחשב לאחד הבולטים בקהילה החסידית.
עבודה עברית (פרויקט מוזיקלי)
עבודה עברית - מחווה לשישים שנות יצירה מקורית
השיר הראשון באוסף, "אדם צובר זיכרונות" של אברהם טל, זכה במקום השני במצעד הפזמונים העברי השנתי של גלגלצ לשנת תשס"ח.
שרות חוה אלברשטיין
בשנת 2014 יצא האלבום "שרות חוה אלברשטיין" ובו גרסאות כיסוי של זמרות צעירות לשיריה של הזמרת-יוצרת הוותיקה. האלבום התבסס על מופע משנת 2009 בשם "בנות חוה" בו הצדיעו הזמרות, רובן מסצנת האינדי הישראלית, ליצירתה רבת השנים של אלברשטיין ולתרומתה למוזיקה הישראלית.
משה רוזנבלום
ביוגרפיה
למד אצל הרב יצחק שלמה יואל שרמן, רבה של רובנא. נכדתו של רוזנבלום סיפרה שרבי שלום דובער שניאורסון הטיל עליו לחבר כמין "קיצור שולחן ערוך" המיוסד על שולחן ערוך הרב של בעל התניא. אחרי שהשלים את כתיבת הספר נפלה שרפה בביתו בשבת והספר נשרף.
קלוד ניקולייה
ביוגרפיה
בשנת 1974 ניקולייה הצטרף לצוות של סוויס אייר והיה טייס של מטוס דאגלס DC-9. בסוף 1976 הוא הצטרף לסוכנות החלל האירופית ועבד מטעם הסוכנות בהולנד.
ערך נוכחי
ערך נוכחי (או ערך מהוון) הוא הערך בהווה של סכום כסף (או זרם תשלומים) שאמור להתקבל במועד כלשהו בעתיד. הערך הנוכחי נמוך מן הערך בעתיד בשיעור הריבית המצטברת במשך אותה תקופה, פער זה נותן את ערך הזמן של הכסף. מציאת הערך הנוכחי מתבצעת על ידי היוון.
סטאד דה פראנס
פיגועים באצטדיון
ב-13 בנובמבר 2015, לפחות 5 אנשים נהרגו ו-9 נפצעו בשלושה פיצוצים של חומר נפץ בבר סמוך לאצטדיון סטאד דה פראנס. הפיצוצים, שכל אחד מהם היה פיגוע התאבדות, התרחשו זמן קצר לאחר תחילתו של משחק ידידות בין צרפת לגרמניה שנערך באצטדיון. שתיים מההתפוצצויות נשמעו בשידור החי של המשחק, אך הצופים נותרו באצטדיון עד לסיום המשחק, בלי שיהיו מודעים למתרחש בחוץ, ורק עם סיום המשחק פונו מהאצטדיון בהשגחת המשטרה.
פרדריק רמינגטון
ראשית חייו
קולונל רמינגטון נעדר עקב המלחמה במרוצת מהלך ארבע השנים הראשונות לחייו של פרדריק. לאחר המלחמה הוא עקר עם משפחתו לבלומינגטון באילינוי לזמן קצר ומונה לעורך העיתון רפובליקן של בלומינגטון, אבל המשפחה חזרה לקנטון ב-1867. רמינגטון היה בן יחיד וקיבל תשומת לב קבועה. הוא היה ילד פעיל, גדול וחזק לגילו, שאהב לצוד, לשחות, לרכב ולעסוק במחנאות. עם זאת, הוא היה תלמיד גרוע, בייחוד במתמטיקה, עובדה שלא בישרה טובות לשאיפות של אביו שילמד בווסט פוינט. הוא התחיל להכין איורים ושרטוטים של חיילים ובוקרים.
קריירה מאוחרת
התהילה של רמינגטון גרמה לו להיות חביב קציני הצבא במערב שנלחמו במלחמות האינדיאנים האחרונות. הוא הוזמן למערב על מנת לצייר את דיוקנם בשדה ולהשיג עבורם פרסום לאומי באמצעות המאמרים והאיורים של רמינגטון עבור "הרפר'ס ויקלי", בייחוד גנרל נלסון מילס (Nelson Miles), לוחם באינדיאנים שטיפח שאיפות להיות נשיא ארצות הברית. בתמורה קיבל רמינגטון גישה בלעדית לחיילים ולסיפוריהם והגביר את המוניטין שלו בקרב קהל הקוראים כ"האמן החייל". אחד מהציורים שלו מ-1889 מתארת שמונה אנשי חיל הפרשים כשהם יורים באפאצ'ים מאחוריהם כשהם מנסים להימלט מהאינדיאנים. ציור אחר מאותה שנה מתאר פרשים בסופת חול באריזונה. רמינגטון כתב ש "החום היה איום והאבק התרומם בעננים. אנשים הופכים קודרים ונכנסים למצב של תרדמת – האבק הדק האלקלי חודר לכל דבר פרט למימיות".
במהלך שנות ה-90 של המאה ה-19 ערך רמינגטון מסעות רבים סביב ארצות הברית, מקסיקו ומדינות אחרות על מנת לשאוב רעיונות למאמרים וציורים, אבל הציורים המבוקשים ביותר שלו היו בנושאי בוקרים וצבא, אפילו כש"המערב הישן" הלך וירד מהבמה. ב-1892 הוא צייר את "ארוחת הבוקר של איש חיל הפרשים במישורים" (A Cavalryman's Breakfast on the Plains). בהדרגה הוא עבר מתפקיד האמן-איש התקופה העיקרי של המערב הישן לאמן-ההיסטוריון החשוב ביותר שלו. הוא יצר שותפות אפקטיבית עם אואן ויסטר, שהפך לסופר המוביל של מערבונים באותה תקופה. מאחר שביטחונו באומנותו גבר ציין רמינגטון: "הציורים שלי נעשים לחלוטין מזיכרונותיי. איני משתמש יותר במצלמה עכשיו. הדברים המעניינים אף פעם לא מתרחשים בטבע בשלמות, אלא בחלקים. אני משמיט יותר ממה שאני מוסיף". רמינגטון המשיך להתמקד בציוריו בפעילות המתרחשת בחיק הטבע, ולעיתים רחוקות בלבד הוא צייר סצנות מאולמי הריקודים וההימורים כפי שמופיעים לעיתים קרובות בסרטי המערבונים. הוא נמנע מלצייר נשים במערב. ציורו: "חלוקת קלפים שהשתבשה" (A Misdeal; 1897) היא מופע נדיר של אלימות של בוקרים במסבאה.
יותר מכך רמינגטון התעצבן משום שהאקדמיה לא קיבלה אותו כחבר קבוע, סביר להניח בשל דימויו כאמן עממי, שחצן וראוותן. רמינגטון דאג לשמור על קשריו עם ידוענים ופוליטיקאים, והמשיך לחזר אחרי תאודור רוזוולט, שהיה אז מפכ"ל משטרת ניו יורק, במשלוח בחינם של יצירות חדשות שלו. על אף שרוזוולט העריץ את יצירותיו של רמינגטון הוא לא רכש מעולם איור או ציור שלו.
סגנון והשפעות
רמינגטון היה מאייר המערבונים המצליח ביותר ב"תור הזהב" של האיור בשלהי המאה ה-19 ותחילת המאה ה-20, עד כדי כך שאמנים אחרים שאיירו ציורים של המערב הישן כדוגמת צ'ארלס מריון ראסל (Charles Marion Russell) וצ'ארלס שריווגל (Charles Schreyvogel) היו ידועים בחייו של רמינגטון כחברים ב"אסכולת רמינגטון". סגנונו היה נטורליסטי, לעיתים אימפרסיוניסטי, ובדרך כלל סטה מהריאליזם האתנוגרפי של אמני מערב קודמים כדוגמת ג'ורג' קאטלין (George Catlin). הוא שם דגש חזק ביצירותיו על אנשים ובעלי חיים של המערב, כשהנוף שיחק תפקיד משני, שלא כמו חברים וצאצאים של אסכולת נהר הדסון כדוגמת פרדריק אדווין צ'רץ' (Frederic Edwin Church), אלברט בירשטאדט ותומאס מורן (Thomas Moran) שהעלו על נס את המרחבים העצומים של המערב ואת הדומיננטיות של הטבע על האדם. הוא נטל חירויות אמנותיות בתיאור הפעילות האנושית, ולמען העניין של קוראיו והמוציאים לאור. אף שתמיד היה בוטח בנושא היה רמינגטון בטוח פחות לגבי הצבעים והמבקרים ביקרו לעיתים קרובות את מגוון הצבעים שבחר, אבל חוסר הביטחון שלו הניע אותו להתנסות ולייצר מגוון גדול של אפקטים, חלקם קרוב מאוד למציאות וחלקם מדומים.
רמינגטון היה אחד מהאמנים האמריקנים הראשונים שציירו כהלכה את ההליכה האמיתית של סוס בתנועה (יחד עם תומאס אייקינס), כפי שאומת בסדרת הצילומים המפורסמת של אדוארד מויברידג'. קודם לכן צוירו סוסים בדהרה מלאה כשכל ארבע הרגליים פונות החוצה כמו ב"תחפושת סוס". הסוס הדוהר הפך לסימן ההיכר של רמינגטון והועתק ופורש על ידי אמנים רבים של המערב שבאו בעקבותיו, תוך אימוץ התנועה האנטומית הנכונה. אף שיש שביקרו את השימוש שלו בצילום צייר רמינגטון את התנועה הטבעית כשהיא מוגזמת במקצת כדי לרצות את העין. הוא כתב "אמן חייב לדעת יותר מהמצלמה...(הסוס חייב להיות) מצויר נכון מנקודת מבט צילומית (כדי להשיג את האפקט המבוקש)".
פורום אוגוסטוס
עיצוב ותוכן
הפורום נבנה בצורה מלבנית. אורכו היה כ-125 מטר, ורוחבו כ-90 מטר. צורתו המלבנית נשברה בפינות הדרום-מזרחית וצפון-מערבית על ידי אכסדרות בצורת חצי עיגול. אכסדרות אלו נבנו משום שכאמור, את השטחים האלו אוגוסטוס לא הצליח לקנות.
לחם ושעשועים
רקע
בשלהי ימי הרפובליקה הרומית, במאה הראשונה לפני הספירה ברומא, ייצוג המון העם, מעמד הפלבאים, בשלטון, היה מזערי, חרף העובדה שהם היוו את רובה המכריע של החברה הרומית. אך מעמד זה היה בעל מודעות פוליטית ומכך נבע כוחו. כאשר נעשה עמם אי-צדק פוליטי, חוללו פורענויות ומרידות כנגד השכבות העליונות בחברה, הפטריקים, לרוב בעידודם של הטריבונים. אוגוסטוס, שהיה מודע לסיכון זה, פעל לרכוש את אהדת הפלבאים מיד עם כניסתו לזירה הפוליטית. הוא נהג לחלק מרכושו וכספו הפרטי לפשוטי העם והעניק להם תבואה בחינם. לאספקת התבואה (Cura Annonae) חשיבות מכרעת בשלהי ימי הרפובליקה, בהם האוכלוסייה הפלבאית-איכרית עברה לאורח-חיים אורבני, בו לא גידלה בעצמה את התבואה. בכך שריכז בידיו אוגוסטוס את תפקיד חלוקת התבואה, יצר הקיסר יחסי תלות של האוכלוסייה הדלה בו. אוגוסטוס לא הסתפק בהענקת מענקים חומריים (כסף ותבואה) בלבד, אלא דאג בנוסף לשעשע ולהעסיק את העם הרומאי. הביוגרף הרומי סווטוניוס, מעיד כי "בתדירות השעשועים העממיים, בריבוי גווניהם ותפארתם, עלה על כל שקדמו לו". אוגוסטוס עצמו תיאר בפרוטרוט את שמונת המשחקים הגלדיאטורים שערך בשמו ובשם נכדיו: עשרת אלפים גלדיאטורים הופיעו בפני המוני רומא שהצטופפו בקרקסים, ו-3,500 חיות מצאו את מותן בעשרים וששת משחקי הציד (venationes), לקול תרועותיהם של הצופים המשולהבים. גם פושעים או מורדים נטרפו על ידי החיות לעיני הקהל. בד בבד הפעיל אוגוסטוס עשרות סיורים של כוחות המשטרה שלו והטיל עליהם לשמור על בתי המגורים, שהפכו מטרה נוחה לפורצים וגנבים, שעה שדייריהם בילו ימים שלמים בקרקס. זאת ועוד, כדי למנוע הצטופפות יתר באירוע אחד, דאג אוגוסטוס לכך שמשחקים יאורגנו בעת ובעונה אחת ברבעים שונים של העיר. אוגוסטוס התפרסם לא כשליט נוטה חסד (clementia) בלבד, אלא גם כשליט המצטיין בנדיבות לב (liberalitas). תכונה זו בלטה במיוחד ביחסו לפלבס. אויביו כינו את מתנותיו לעם בשם "שיחוד" (largitio). את תוצאות מדיניות זו הגדיר צבי יעבץ כ"דה-פוליטיזציה של הפלבס". אוגוסטוס היה מוכן לעשות הרבה למען העם, בלי למסור לידיו סמכויות של ממש.
פוארטו מלדונדו
תחבורה באזור
טיסות לקוסקו ומלימה נוחתות וממריאות בנמל התעופה הבינ"ל של העיר, כמו כן נוחתות וממריאות מנמל זה טיסות מסחריות בינלאומיות בתדירות נמוכה. הכביש הראשי של העיר מחבר בין קוסקו לערים אחרות בפרו. התנועה בעיר עמוסה באופנועים ומכוניות אינן מחזה שכיח.
ספיק איזי
היסטוריה
מסבאות הספיק איזי השפיעו גם על התרבות במהלך תקופת היובש. דוגמה לכך הייתה בנעשה באולמות הקולנוע. על חברות הסרטים נאסר להראות שתיית אלכוהול על המסך, אך חלק מהם המשיכו לעשות זאת מתוך גישה שכך הם מתארים את התרבות האמריקאית האמיתית. כמה דוגמאות לסצנות כאלה ניתן לראות בהופעתה של השחקנית ג'ואן קרופורד בסרט "בנותינו הרוקדות" (Our Dancing Daughters) משנת 1928, בו היא משחקת רקדנית המופיעה במסבאת ספיק איזי.
המשקאות מאיכות ירודה שנמכרו במסבאות הספיק איזי היו שינוי חד בהשוואה למשקאות הקלאסיים מהמאה ה-19. אך למרות זאת נמכרו בהן גם משקאות מאיכות ירודה וגם מאיכות טובה, הכול בתלות בדרך שבה השיג בעל המקום את המשקאות. ליקרים זולים היו בשימוש עיקרי בשל היכולת שלהם להגדיל את הרווחים. במקרים אחרים נמכרו משקאות מזויפים מאיכות ירודה תחת שמות מותגים ידועים ואיכותיים.
טפיגרמה
טפיגרמה היא אחת מארבע דיאגרמות תרמודינמיות המשמשות לניתוח מזג אוויר ולחיזויו. השם התפתח מהצורה "T-ϕ-gram", כדי לתאר את צירי הטמפרטורה - T וציר האנטרופיה - ϕ שסייעו לשרטט תרשים. בדרך כלל, מידע על נקודת הטל מרדיוסונדה משורטט על דיאגרמות אלה כדי לאפשר חישובים של יציבות קונבקטיבית, ושל אנרגיה פוטנציאלית קונבקטיבית זמינה (CAPE). סימוני הרוח מופיעים בדרך כלל בצד הטפיגרמה כדי לציין את הרוח בגבהים שונים.
הסבר באמצעות טפיגרמת השירות המטאורולוגי הישראלי
העקומות מתארות את המפל האדיאבטי הלח - שהוא מתון יותר, מפאת חום כמוס שמשתחרר עם העיבוי. הוא מתאים לחבילת אוויר שהגיעה ל-100% של לחות יחסית. הקווים המקווקווים האדמדמים האלכסוניים מתארים את יחס העירוב ברוויה (בנקודת הטל) - מסת אדי המים ביחס למסת האוויר בטמפרטורה שבה חבילת אוויר מגיעה לרוויה. יחס זה מתאר אם כך, את מסת אדי המים המרבית שיכול האוויר להכיל בהינתן לחץ וטמפרטורה מסוימים. הערך של טמפרטורת נקודת הטל נמדד באמצעות רדיוסונדה, והוא מתאר את כמות האדים שנמצאת בגובה מסוים. חלוקת יחס העירוב ברוויה ביחס העירוב של הטמפרטורה בפועל, מניבה את הלחות היחסית.
פירתאוולד, מלך ברניקיה
במותו, עלה לשלטון אחיו הצעיר הוסה.
הפיכת 1964 (ברזיל)
הצבא האשים את גולאר באינפלציה הגבוהה שהחלה בתקופת קודמו בתפקיד, ובכך שתוכניתו לחלק את העושר על מנת לשים קץ למשבר הכלכלי במדינה הייתה חלק מתוכנית קומוניסטית לבצר את מעמדו כדיקטטור. כמו כן, חברי קונגרס רבים התרעמו על אובדן כוחם ועל הלחץ שהופעל עליהם בידי הנשיא.
ההפיכה הצבאית לא הייתה אלימה, אבל כתוצאה מההפיכה כוננה בברזיל דיקטטורה צבאית שנמשכה כמעט 21 שנה, והייתה אחד המשטרים האלימים ביותר ביבשת. במסגרת הדיכוי בוטלו זכויות וחירויות רבות של העם הברזילאי. המפלגות הרבות בברזיל הוחלפו בשתיים, מפלגת הצבא - "מפלגת חידוש הברית הלאומית" ומפלגת האופוזיציה "התנועה הדמוקרטית הברזילאית". השלטון הצבאי לא בחל באמצעים להבטיח את מעמדו ובין היתר נהג להעלים, לענות ולהגלות פוליטיקאים, סטודנטים, סופרים, זמרים, ציירים, יוצרי סרטים ואמנים אחרים. בין קורבנות המשטר נמנים פאולו פריירה, קייטנו ולוסו, שיקו בוארקי ופעיל השמאל קרלוס מריגלה. הנשיאה לשעבר דילמה רוסף לקחה חלק בתנועת ההתנגדות למשטר, נכלאה בידי המשטר ועונתה במשך יותר משלוש שנים.
חוק מספר 5 קיבע בברזיל שלטון דיקטטורי שבו הקונגרס הוחלש אבל המשיך לפעול. הגנרלים אשר הנהיגו את ברזיל נבחרו בקונגרס מדי מספר שנים. החוק קבע כמטרה סופית להחזיר את השלטון במדינה לאזרחים אולם רק כאשר האיום השמאלני ידוכא. במקומו של הנשיא גולאר עלה לשלטון אומברטו דה אלנסר קסטלו ברנקו.
לרוס
ימי הביניים והתקופה העות'מאנית
במהלך שלטון האימפריה הביזנטית אוחד האי ליחידה מנהלית ביחד עם האי סאמוס. במאה ה-13 האי נכבש על ידי בני ג'נובה ולאחר מכן על ידי בני ונציה. בשנת 1309 נכבש האי על ידי ההוספיטלרים, שביצרו אותו והחזיקו בו כמאתיים שנה. בשנת 1505 הטילה האימפריה העות'מאנית מצור על האי, אך לא כבשה אותו. ב-1508 נעשה ניסיון נוסף לכבוש את האי, שכשל. לבסוף, ב-24 בדצמבר 1522 לאחר המצור על רודוס, בירת הדודקאנס, נחתם הסכם בין הסולטאן סולימאן המפואר ובין האבירים ההוספיטלרים, שהביא לסוף שלטון ההוספיטלרים בדודקאנס, ולרוס הפכה לחלק מהאימפריה העות'מאנית.
הפראים הצעירים
תקציר העלילה
בל נפגש עם מרי דיספאצ'י שמשוכנעת בחפותו של בנה. הוא מתחיל לחקור ביחד עם עוזרו, בלש המשטרה גונדרסון (טלי סוואלס).
תוך החקירה מותקפת אשתו קארין (דינה מריל) וגם בל עצמו מותקף ונפצע קשה על ידי הכנופיות אך ממשיך בחקירה ביחד עם עוזרו. הוא מגלה שהנרצח העיוור לא היה כל כך תמים אלא ממנהיגי כנופיית "הפרשים" והיה סרסור של אחותו שעסקה בזנות. הוא מגלה גם שבנה של מרי לא היה נגוע בשנאת פורטוריקנים ופעם הציל ילד פורטוריקני מחבריו בכנופיה האיטלקית שבקשו להטביעו בבריכה.
תוך המשפט מובא דו"ח פתולוגי על הסכינים שנמצאו ומתגלה שעל סכינו של דיפאצ'י לא נמצו סימני דם. בחקירה נשבר דיפאצ'י ומתברר כי הוא לא דקר אלא עשה כאילו כדי להיות כמו חבריו. לבסוף נשפטים חבריו לתקופות מאסר והוא נשפט לשנה בבית סוהר לשיקום צעירים עבריינים.
ביקס ביידרבק
תולדות חייו
ביידרבק נולד בדבנפורט, איווה להורים ממוצא גרמני. כבר מגיל צעיר היה ילד פלא שקלט מנגינות פסנתר. הוא נהג לרדת אל גדות המיסיסיפי כדי להאזין לתזמורות שניגנו על סיפונן של ספינות הנהר. עקב כישלונות חוזרים ונשנים בבית הספר נשלח לאקדמיה הצבאית לייק פורסט (Lake Forest Academy) ב-1921, על מנת שיקבל חינוך נוקשה. אולם ביידרבק ברח מהשיעורים אל מועדוני הג'אז של שיקגו הסמוכה ואל הבארים שהגישו אלכוהול באופן לא חוקי (בשל "תקופת היובש"). עד מהרה הודח מהאקדמיה הצבאית והחל לפתח עצמו כנגן.
משה פרלמן
בארץ ישראל בימי מאורעות תרצ"ו
בשנת 1936 הוטל על פרלמן, על ידי הסוכנות שבה הועסק, לצאת לארץ ישראל לסיקור המרד הערבי הגדול (שבמרוצת הזמן ניתן לו ביישוב השם "מאורעות תרצ"ו-תרצ"ט"). בהגיעו לארץ ישראל היה פרלמן בעל עמדה אנטי-ציונית. המפגש עם היישוב הביא לתמורה בדעותיו, והוא הפך ציוני, אוהד עניינו של היישוב ותורם תרומה אישית למאבקו. המפנה חל בעת ביקורו בעין חרוד, שם ראה מציאות של יהודים חלוצים ולוחמים, השונים מהיהודים שהכיר באנגליה. לפני צאתו לארץ ישראל התחייב פרלמן לאחד המוציאים לאור בלונדון לכתוב ספר על המזרח התיכון. פרלמן הודיע למו"ל כי שינה את נושא ספרו וכי הוא מתכוון לכתוב ספר על הקיבוץ. פרלמן החל ללמוד את הנושא ונדד מעין חרוד לדגניה, לאפיקים ולמשמר העמק ואף ביקר במושבים.
במלחמת העולם השנייה
תוך כדי שירותו הצבאי, פרסם פרלמן בשנת 1942, שוב בשם העט מ"פ ווטרס, ספר על המופתי של ירושלים חאג' אמין אל-חוסייני, בשם "מופתי מעל המזרח התיכון" (Mufti over the Middle East), ובכך היה לביוגרף הראשון של אל-חוסייני.
פעיל בהעפלה
מחוסר אפשרות להגיע לארץ ישראל יצא פרלמן לצרפת, שם סיקר את הסאגה של אוניית המעפילים "יציאת אירופה תש"ז" ואת גירוש מעפיליה לגרמניה בספטמבר 1947. בתקופה זו החל לפרסם הודעות בשם 'ההגנה'. בין כה לכה, הגיע חודש נובמבר 1947, שבמהלכו התקבלה באו"ם החלטת החלוקה על הקמת מדינה יהודית בארץ ישראל, ופרלמן הגיע לארץ ישראל כדי לקחת חלק במלחמת העצמאות, שהחלה מיד עם החלטת החלוקה.
בשירות מדינת ישראל
בתמונה ההיסטורית של כניסת שר הביטחון משה דיין לעיר העתיקה, דרך שער האריות, כשאלוף פיקוד המרכז עוזי נרקיס לימינו והרמטכ"ל יצחק רבין לשמאלו, נראה משה פרלמן מאחור, מעבר לכתפו של רבין.
לזכרו של משה פרלמן מוענק מדי שנה "פרס פרלמן ליצירות עיתונאיות בעיניני צבא וביטחון".
רומן שירוקוב
בפברואר 2018 מונה למנהל הספורטיבי של קבוצת הכדורגל חימקי, אך פוטר בתום עונה אחת.
H2O (סדרת טלוויזיה)
תקציר העלילה
בעונה השנייה מגיעה נערה חדשה לבית הספר, שרלוט, והופכת לאויבת של הבנות לאחר שהיא מתעניינת בלואיס, שהיה החבר של קליאו. שרלוט מגלה שסבתה הייתה בתולת ים והיא עצמה הופכת לבתולת ים ומקבלת את הכוחות של קליאו, ריקי ואמה. היא גורמת לבנות בעיות רבות והן חוששות שהיא עלולה לחשוף את סודן. שרלוט מבקשת מלואיס לנתק קשר עם הבנות, לאחר שקליאו נפגעת היא בורחת אל מעמקי הים ומגיעה לאזור שורץ כרישים, לואיס מציל אותה. לואיס מגלה שביום בו כל כוכבי הלכת מתיישרים בקו אחד הבנות יכולות לאבד את כוחן בבריכת הירח. שרלוט מנסה לגרום לבנות להיכנס לבריכה ולבסוף הבנות גוברות עליה בקרב ארוך והיא טובלת במים ומאבדת את כוחותיה, שרלוט מבטיחה לא לספר דבר על סודן של הבנות.
הוליהד
גאוגרפיה
העיר נוסדה ככל הנראה בתקופה השלטון הרומי בבריטניה, כאשר הוקמה במקום כנסייה יחד עם עיירה קטנה וחומה היקפית. שמה הוולשי של הוליהד נובע מהכינוי למקום כמבצר שהכיל את כנסיית סיינט קאבי: "מבצרו של קאבי", בוולשית 'Caergybi'.
רחוב בנק העליון 10
רחוב בנק העליון מס' 10 (באנגלית: 10 Upper Bank Street) הוא גורד שחקים הממוקם ברציפי הרון באזור הדוקלנדס ברובע טאוור המלטס בלונדון שבאנגליה. גובהו של גורד השחקים 151 מטרים, ובו 32 קומות. המבנה הוא ה-10 בגובהו בעיר לונדון. בניית המבנה הסתיימה בשנת 2003.
אנדרטת חללי התעופה באיסטנבול
היסטוריה
פחות מעשור לאחר הטיסה הראשונה של האחים רייט, ב-1903, הקימה האימפריה העות'מאנית חיל אוויר אשר מטוסיו נקנו מצרפת ושם גם הוכשרו ראשוני טייסיו. החל מ-1912 הוקם בית ספר לטיסה סמוך לאיסטנבול, ובו התבצעה הכשרת טייסים חדשים. חיל האוויר הטורקי נטל חלק במלחמות הבלקן בשנת 1912.
ההתרסקות ביפו
בעקבות האסון הכריזו יהודי יפו ובראשם מאיר דיזנגוף על איסוף כספים במטרה לקנות מטוס חדש, אשר ייקרא 'ישראל', וביולי 1914 העבירו נציגי היישוב למותצארף של ירושלים סכום של 10,000 פרנק למטרה זאת.
ברבי – הבובה שכבשה את העולם
משתתפות מרכזיות
שלוש משתתפות מרכזיות שמתראיינות בסרט הן:
מונדיאל 1930
שלב הבתים
המשחק הראשון של הטורניר נערך ב-13 ביולי בין נבחרות ו והסתיים בתוצאה 4–1 לטובת צרפת. הצרפתי לוסיאן לורן היה לכובש הראשון בתולדות המפעל. האמריקאי ברטראנד פייטנוד היה לכובש השלושער הראשון בתולדות המפעל, לאחר שכבש את כל השערים לזכות נבחרתו בניצחון 3–0 על נבחרת.
גבריאל בטיסטוטה
קריירת מועדונים
בינואר 2003 עבר בטיסטוטה בהשאלה לאינטר מילאנו. בטיסטוטה הושאל בהחלטת נשיא המועדון של אינטר, מוראטי. אלברטו זאקרוני, שהיה מאמן הקבוצה באותה התקופה, לא רצה את בטיסטוטה בקבוצה ולא נתן לו הרבה הזדמנויות. בטיסטוטה שותף רק ב-12 משחקים (ברובם החליף או הוחלף) וכבש רק שני שערים. בשנת 2003 חתם בטיסטוטה בקבוצת אל ערבי מקטר בה סיים את הקריירה המפוארת שלו לאחר פציעה בברכו. במדי אל ערבי כבש בטיסטוטה 30 שערים ב-22 משחקים וזכה בתואר מלך השערים של הליגה הקטרית.
נבחרת לאומית
במונדיאל 1998 כבש בטיסטוטה 5 שערים, 3 מתוכם במשחק מול נבחרת ג'מייקה בכך היה בטיסטוטה לשחקן הרביעי שכובש פעמיים שתי שלישיות והראשון שכובש שלישייה בשני מונדיאלים. ארגנטינה הודחה לבסוף ברבע הגמר על ידי נבחרת הולנד בתוצאה 2:1 משער בדקה האחרונה של דניס ברגקאמפ. במונדיאל 2002 קיווה בטיסטוטה לזכות לראשונה במונדיאל. ארגנטינה נחשבה למועדפת הגדולה לזכייה בגביע, אך אכזבה את אוהדיה והודחה בסיבוב הבתים. בטיסטוטה אמנם הוביל את הנבחרת לניצחון במשחק הפתיחה על נבחרת ניגריה בזכות שער ניצחון, אולם ארגנטינה כשלה מול נבחרות אנגליה ושוודיה.
ציש"א
"ציש"אָ" (נהגה: "צישוֹ"; ראשי תיבות ביידיש: צענטראַלער יידישער שול-אָרגאַניזאַציע אין דער פוילישער רעפובליק – "ארגון בתי הספר היידים המרכזי ברפובליקה הפולנית"; בתעתיק פולני: CYSZO) הייתה רשת בתי ספר יהודיים סוציאליסטיים יידישיסטים שפעלה בפולין בין שתי מלחמות העולם.
קיקוויט
קיקוויט (באנגלית: Kikwit) היא העיר הגדולה ביותר במחוז קווילו, השוכנת על גדת נהר קווילו בחלק הדרום-מערבי של הרפובליקה הדמוקרטית של קונגו. המקום הוכרז כעיר ב־8 ביוני 1970. העיר קיקוויט ידועה באזור גם בכינוי "האמא/האם". האוכלוסייה מונה כ־526,000 (2021) תושבים. היא מהווה מרכז מסחרי באזור, נמצא בה אצטדיון הידוע בפסטיבלים של ריקודים מסורתיים, ובעיקר רקדנים בני שבט Bapende מהכפר Gungu  (אנשי שבט בפנדה גרים גם באידיופה וטשקאפה (קסאי). רקדני בפנדה לובשים לעיתים קרובות תחפושות מסורתיות הכוללות מסכות צבעוניות ולבוש עשוי רפיה. בקיקוויט יש שדה תעופה ( Kikwit Airport ) שממנו יוצאות טיסות לבירה קינשאסה. דרכי תחבורה נוספות לבירה, מערבה בכביש המהיר החדש מספר 1  ובסירות לאורך הנהר קווילו.
היסטוריה
במקור נמל העיר היה מקום האחסון הלאומי להובלה ושינוע של גומי ושנהב של מדינת קונגו העצמאית.
המאורות
רקע והשקפה
בת 14, קטון ואביה יצאו לטיול מביתם בכריסטצ'רץ' מעל מעבר ארתור לחוף המערבי. הטיול סיפק השראה להתעניינותה בגילויי הזהב של החוף המערבי בשנת 1860 והיא החלה לחשוב על סיפור. היא בילתה זמן רב בעיר הוקיטיקה בזמן שכתבה את הספר שנים רבות אחר כך.
אכזיב
ימי הביניים
יהודי אכזיב עצמה הופטרו על ידי חז"ל מקיום חלק מהמצוות התלויות בארץ, בשל הימצאות אוכלוסייה צורית נכרית בסביבתם: . זאת, בעוד שיהודי האזור שנמצא מזרחית לדרך ההולכת מעכו לאכזיב לא הופטרו ממצוות אלו:.
מאז קום המדינה
על חוף אכזיב הוקמה "מדינת אכזיב" של אלי אביבי בשנת 1971. אביבי נפטר ב-16 במאי 2018, ומאז חיה באכזיב רק "אזרחית" אחת - אלמנתו, רינה.
אללה
שמותיו של אללה
על פי האסלאם, כל שמותיו של אללה נחשבים לתכונות של אללה, חוץ מאשר שם אחד, שהוא "אללה", המצביע על מהות ולא על תכונה. מספרן של התכונות הללו – 99, וכל השמות הללו לקוחים מהקוראן או מהסונה.
6. אל-עַ'פַّאר (ٱلْغَفَّار) – הסלחן מכל. שם אשר מציג את הסלחנות הגדולה ביותר של אללה כלפי המשרתים שלו אשר מבקשים את הסלחנות שלו.
8. אל-חַלִים (ٱلْحَلِيم) – הארך אפיים, הפייסן, הסלחן. זה שלא ממהר להעניש את משרתיו אפילו שהוא מסוגל לעשות כך. הוא סולח להם על החטאים שלהם אם הם מבקשים את סליחתו.
13. אל-אַכְּרַם (ٱلْأَكْرَم) – הנדיב מכל, החנון מכל, האצילי מכל. הוא נדיב באופן עצום. אין אף אחד אשר דומה לו בנדיבות שלו, וכל הדברים הטובים מגיעים ממנו. הוא מתגמל את המאמינים שלו בחסדו. הוא לא ממהר להעניש את אלה שסוטים מהדרך, והוא עורך איתם את החשבון בצדק.
16. אל-וַדוּּד (ٱلْوَدُود) – האוהב. זה אשר אוהב את חבריו ומתקרב אליהם, אל ידי כך שהוא סולח להם ונותן להם מחסדו. הוא מרוצה מהם, מקבל אותם, ומקבל את מעשיהם הטובים.
26. אל-בַּרּ (ٱلْبَرّ) – הצדיק הגדול מכולם, אשר אין דומה לו בצדיקות ובאדיבות. זה אשר נותן בנדיבות ו"ביד רחבה" מהשפע שלו לברואים שלו. אין מי שיכול למנות את כל השפע והחסד שהוא מעניק. הוא מקיים את הבטחותיו, סולח למשרתיו, מגן עליהם ותומך בהם. הוא מקבל את המעט שהם נותנים וגורם לזה לצמוח ולשגשג.
28. אל-חַכַּם (ٱلْحَكَم) – השופט, השליט והמחוקק. זה אשר שופט בין הברואים שלו בצדק ולא רודה באף אחד. הוא הוריד את הספר שלו (הקוראן הקדוש) כדי לפסוק בין הברואים שלו.
32. אל-מַגִ'יד (ٱلْمَجِيد) – רב הפאר והתפארת. לו שייכים הגאווה, הכבוד, העוצמה, והשגב שבשמיים ובארץ.
58. אל-קַאהִר (ٱلْقَاهِر) – הדומיננטי, אשר לא ניתן לעמוד בפניו. הוא זה אשר הכניע את משרתיו, שיעבד את הבריאה שלו, והוא מעל הכול. הוא זה אשר לא ניתן לעמוד בפניו, אשר אליו כולם פונים, ולפניו יושפלו כל המבטים.
62. אל-גַ'בַּّאר (ٱلْجَبَّار) – זה הוא שרצונו מוגשם ומתממש. כל הבריאה נמצאת תחת כוחו, וכל הבריאה מתמסרת לגדולה שלו והולכת בעקבות החוקים שלו. הוא מרפא את הלב השבור, מעשיר את העני, הופך את הקושי לקל יותר, ומרפא את החולה.
78. אל-קַוִיּ (ٱلْقَوِيّّ) – החזק, בעל העוצמה הגדולה ביותר.
82. אל-מֻקְתַדִר (ٱلْمُقْتَدِر) – זה אשר יכול להביא לכדי קיום ולברוא וליצור כל דבר שהוא רוצה ללא כל גבול או מגבלה.
83. אל-עַלִיּ (ٱلْعَلِيّ) – העליון, הרם והנישא. זה אשר כל הגדולה והרוממות במעמד, בכוח, בשלטון, ובמהות, שייכים לו. הכול נמצא תחת השליטה שלו ותחת הסמכות שלו, ואין שום דבר שנמצא מעליו, אפילו לא לרגע אחד.
88. אל-קַאבִּד֗ (ٱلْقَابِض) – זה אשר לוקח את הנשמות של מי שהוא רוצה, והוא גם מונע את הפרנסה ממי שהוא רוצה.
96. א-סַּ֗מַד (ٱلصَّمَد) – המושלם הנצחי. זה אשר כל הבריאה נשענת עליו, ואשר שום דבר לא יכול להתקיים אפילו לרגע אחד בלעדיו. הוא היה לפני הכול, והוא יהיה אחרי הכול. הוא מעולם לא נולד ולעולם לא ימות.
תפיסת האל באסלאם
לדעת המוסלמים, אף כי אללה יצר קשר קודם לכן עם נביאי ישראל ועם ישו, היהודים והנוצרים עיוותו את הדברים. תפיסה זו באה לידי ביטוי בשהאדה: "אין אל מלבד אללה ומוחמד הוא שליח אללה".
עמק טירול
מקור השם
העמק נקרא על שם אזור טירול שבאוסטריה, אזור הולדתו של ג'אנטשק.
לקריאה נוספת
• H.S. Vishniac, Microbial Ecology of Extreme Environments: Antarctic Dry Valley Yeasts and Growth in Substrate-limited Habitats, PP 2 - 4
האמנים הישראלים המושמעים ביותר בספוטיפיי
עומר אדם הוא הישראלי הנעקב ביותר בספוטיפיי עם 1.0 מיליון עוקבים, במקום השני עמיר חדד עם 745 אלף עוקבים, ובמקום השלישי אייל גולן עם 743 אלף עוקבים.
ירמי שיק בלום
ביוגרפיה
ב-19 במרץ 2019 חזר ירמי כאורח בעונת הבחירות (העונה הרביעית) של "עד כאן".
ב-2018 החל ירמי להשתתף בתפקיד קבוע בתוכנית "האחיות המוצלחות שלי", לאחר שהשתתף בכמה תוכניות בעונות הקודמות.
מאמן החודש בליגת העל הרוסית בכדורגל
מאמן החודש בליגת העל הרוסית בכדורגל (ברוסית: Лучший тренер месяца российской Премьер-Лиги) הוא פרס שמוענק למאמן בליגת העל הרוסית, בסוף כל חודש במהלך עונת המשחקים מוענק הפרס למאמן הקבוצה שהשיגה במהלך החודש שקדם את ההישגים הטובים ביותר.
וינדהוק
גאוגרפיה
הרחבת אזור העיר- מלבד המגבלות הפיננסיות- הוכחה כמאתגרת בשל מיקומה הגאוגרפי. בחלקה הדרומי, המזרחי, והמערבי, וינדהוק מוקפת באזורים סלעיים, הרריים, אשר הופכים את פיתוח הקרקע ליקר. הצד הדרומי אינו מתאים לפיתוח תעשייתי בשל נוכחותם של אקוויפרים תת-קרקעיים. רק השטח מצפון לעיר הוא מקום אפשרי להרחבתה של העיר.
כבישים
שלושה כבישים ראשיים מחברים בין וינדהוק לערים שונות (רהובות, גובאביס וקהנדג'ה) כבישים אלה עמידים בפני שיטפונות חזקים ויכולים לשאת תנועה שנוסעת במהירות 120 קמ"ש.
שדות תעופה
בווינדהוק יש שני שדות תעופה. הקרוב יותר לעיר הוא נמל התעופה ארוס, המיועד לתנועת כלי טיס קטנים, שהוא שדה תעופה קטן הממוקם 7 קילומטרים דרומית ממרכז העיר.
נמל התעופה הבינלאומי חוזה קוטאקו, הוא שדה התעופה הגדול המוקם 42 קילומטרים מזרחית לעיר. משדה תעופה זה יוצאות טיסות בינלאומיות, של חברות תעופה זרות ואליו גם מגיעות טיסות של חברות זרות, מיעדים שונים.
ספורט
בווינדהוק יש מספר קבוצות כדורגל - "אפריקן סטארס", "בלאק אפריקן", "סיביקס וינדהוק", "אורלנד פיירטס", "רמבלרס" ו"ספורט קלאב וינדהוק".
גרדון
ראו גם
}}
ביבי ניווירת'
ביוגרפיה
ניווירת' נולדה בעיר ניוארק שבניו ג'רזי למשפחה יהודית, אמה האמנית סידני אן היא רוסייה אמריקאית ואביה המתמטיקאי לי פול ניווירת' הוא ממוצא גרמני-אמריקאי.
בילדותה החלה למדה בלט, בו גם עסקה במסגרת לימודיה ב"בית הספר ג'וליארד". במטרה להפוך לרקדנית מקצוענית רכשה ניווירת' ניסיון גם במחזות מוזיקליים קהילתיים.
טלוויזיה
ב-2005 שיחקה בתפקיד ראשי בסדרת הדרמה המשפטית "חוק וסדר: משפט וצדק" בתור הפרקליטה הקשוחה טרייסי קיבר, המשמשת גם כעוזרת של התובע המחוזי ארתור בראנץ (פרד תומפסון).
חיים אישיים
הייתה נשואה במשך 17 שנים לשחקן פול דורמן.
המנון נמיביה
נמיביה, ארצם של האמיצים (באנגלית: Namibia, Land of the Brave) הוא ההמנון הלאומי של נמיביה.
מחלף חבצלת
מחלף חבצלת הידוע גם בשם מחלף חבצלת השרון הוא מחלף הנמצא בקילומטר ה-38 בכביש 2. המחלף מחבר בין כביש 2 לכביש 5710 המוביל מזרחה אל היישובים בת חן וביתן אהרון ומערבה אל חבצלת השרון וצוקי ים, והלאה אל צפונה של נתניה. בקטע שבין מחלף זה למחלף נתניה בכביש 2, היו שני נתיבי נסיעה לכל כיוון, ובשנת 2011 התבצעו עבודות על ידי החברה הלאומית לדרכים להוספת נתיב שלישי בכל מסלול.
ליאור וילדיקן
ליאור וילדיקן (נולדה ב-21 ביולי 1989) היא ג'ודוקא ישראלית, אלופת ישראל (2008,2011-2013), ואלופת גביע העולם (2012). מגיל 13 וילדיקן מתאמנת בנבחרת ישראל, ומשנת 2014 היא חברה בסגל האולימפי, דורגה במקום ה-17 בדירוג העולמי ומתפקדת כשגרירת אתנה.
רפי ותדי שאולי
ביוגרפיה
רפי ותדי נולדו בבית החולים ליולדות פרויד למשפחת שאול והתגוררו בילדותם בשכונת פלורנטין בתל אביב.
שנות ה-60, ה-70 וה-80 של המאה ה-20
בשנת 1967 פתחו רפי ותדי את המועדון-דיסקוטק צ'יטה ברחוב שונצינו בתל אביב. במועדון הופיעו בין השאר הצ'רצ'ילים והאריות.
תדי ורפי פתחו בשנת 1976 בתל אביב את מסעדות ההמבורגר הראשונות בסגנון אמריקאי, "תל אביב הקטנה" ברחוב הירקון ו"מנדיס דרגסטור" בדיזנגוף. בערב הפתיחה של "תל אביב הקטנה" נערך טקס הטבעת כפות ידיהם של מפורסמים בבטון.
בשנת 1989 פתחו את מסעדת הגלריה הלבנה בשדרות רוטשילד, ואת מסעדת הסושי הראשונה בישראל, כחלק מסניף של מסעדת "סינגינג במבו" ברחוב הירקון.
ברט הארט
תחילת הקריירה
אחרי שהפסיד את התואר הבין יבשתי, פנה לתואר העולמי ואף זכה בו באירוע שאינו שודר בטלוויזיה את ריק פלייר. הוא החזיק בתואר זה חודשיים עד שהפסיד אותו ליוקוזונה ברסלמניה 9. הארט זכה בטורניר מלך הזירה לשנת 1993, אך חגיגותיו הסתיימו לאחר שהותקף על ידי ג'רי לוולר, שטען שהוא המלך הבלתי המעורער של ההיאבקות. ברט ולולר ניהלו ביניהם פיוד, כשלולר השפיל את אחיו, אואן, והעליב את ההורים של ברט מול עיניו.
מעבר ל-WCW
בעת היותו אלוף מכהן הציע מנהל הWCW להארט חוזה על סכום עתק, בעוד וינס מקמהון נשיא ה-WWE הציע להארט חוזה על סכום נמוך יותר, אך לטווח זמן ארוך יותר של 20 שנה. בתחילה החליט הארט להישאר בארגון, אולם כשהבין שאינו נמצא בתוכניות המקצועיות של ה-WWE שינה את דעתו וחתם ב-WCW. מאחר שכיהן כאלוף ולא רצה להפסיד את התואר ליריבו שון מייקלס בקנדה, הוחלט בסדרת ההישרדות לסטות מאחורי גבו של הארט מהסיום המתוכנן בקרב "הדפיקה ממונטריאול", ולהעניק את התואר לשון מייקלס. באותו לילה נכנסו הארט ומקמהון לתגרה מילולית אמיתית.
חזרה ל-WWE
בשנת 2010 שב ברט הארט לזירת ה-WWE במסגרת הפרק הראשון לעונה של תוכנית הטלוויזיה Raw בה לא השתתף מזה 13 שנים. ברט הזמין לזירה את יריבו המיתולוגי, שון מייקלס, עימו לא התעמת מאז קרב "הדפיקה במונטריאול" באירוע סדרת ההישרדות 1997, והשניים התפייסו. בהמשך הפרק נפגש הארט עם נשיא ה-WWE, וינס מקמהן, שהיה למעשה ה"מוח" מאחורי אירוע "הדפיקה במונטריאול", השניים לחצו ידיים, אך עם סיום הפרק בעט מקמהן בבטנו של הארט, במה שהיה תחילתו המחודשת של הסכסוך בין השניים.
מולי סאגדן
מולי סאגדן (בשמה המלא: מרי איזובל סאגדן; באנגלית: Mary Isobel Sugden; 21 ביולי 1922 - 1 ביולי 2009) הייתה שחקנית קומית אנגלייה, הידועה בעיקר בשל תפקידה כגב' סלוקומב בסדרת הטלוויזיה "מישהו מטפל בך?", ששודרה בין השנים 1972–1985.
אופנוע
סופרמוטו
בישראל מתקיימים מרוצי סופרמוטו מחתרתיים החל משנת 2003. כשהמסלולים, בדומה למקובל בעולם בתחום זה, מורכבים משילוב בין מסלול אספלט לעפר. המסלולים אטיים יחסית למקובל בתחום אופנועי הכביש, ומחייבים שליטה גבוהה בטכניקת הרכיבה, מאשר הספקי מנוע גבוהים, כדי לנצח.
קאסטום
כפי ששמם מרמז, את האופנועים האלה ניתן להתאים אישית בעת ההזמנה, כך שאין שני אופנועים הדומים זה לזה. ניתן להזמין צבע, צורת כידון, אורך מתלים, אביזרים שונים ועוד. היצרן הבולט ביותר של אופנועים אלה הוא הרלי-דייווידסון, אך בשנים האחרונות גם יצרנים יפניים ניסו להשיג דריסת רגל בשוק זה. עם זאת, בכנס השנתי של בעלי הרלי-דייווידסון בארצות הברית, נוהגים המתכנסים להשליך אופנועי קאסטום יפניים מראש מנוף גבוה, כדי להביע את דעתם על אופנועים אלה. אופנועי קאסטום בולטים בשפע הקישוטים המוכספים בניקל הנמצאים בכל פינה, במיטב המסורת האמריקאית.
מכון הנרייטה סאלד
מרכז מידע וספריה
במכון פועל מרכז מידע ממוחשב בתחומי החינוך ומדעי החברה. המרכז מתמחה באיסוף מידע ובפיתוח שירותי מידע מקצועיים בתחומי החינוך ומדעי החברה בישראל. במרכז פועלת ספרייה מקצועית. שרותי המידע מיועדים לחוקרים, למרצים, לסטודנטים, לתלמידים, לאנשי מקצוע ולקהל הרחב. המרכז מפתח מאגרי מידע ממוחשבים בתחומי החינוך ומדעי החברה.
פודינג אורז
פודינג אורז בפולקלור ובתרבות
פודינג אורז מוזכר בספרות האנגלית, בעיקר מהתקופות הוויקטוריאנית והאדוארדית, בדרך כלל כמאכל זול, פשוט ומוכר, המוגש לרוב לילדים ולחולים ולעיתים מוכר-עד-זרא עקב הכללתו בתפריט היומיומי בשכיחות גבוהה מידי.
שיופוק
היסטוריה
עם השלמת "מסילת הברזל הדרומית" בשנת 1861 קושרה שיופוק לבודפשט והחלה להתפתח כמרכז אזורי, בשנת 1863 הוכשר נמל בחופה החולי והשטוח של העיירה. לקראת סוף המאה ה-19 החלה העיר למשוך תיירות פנים ופותחו בה שירותי תיירות, בתי מלון, חופים מוסדרים וכדומה. עקב היותה עיירת הקיט הקרובה והנגישה ביותר לבודפשט מבין יישובי אגם בלטון, היא מושכת קהל נופשים גדול בעונות הרחצה.
אלש
אלש (בוולנסית: Elx) או אלצ'ה (בספרדית: Elche) היא עיר בדרום-מזרח ספרד, במחוז אליקנטה שבקהילה האוטונומית של ולנסיה. היא סמוכה לעיר אליקנטה ולים התיכון. דרך העיר זורם נהר וינלופו (Vinalopó). ב-2006 נמנו בעיר 219,000 תושבים.
יש במקום שרידים ארכאולוגיים רבים, חלקם מתוארכים לאלף החמישי לפנה"ס. היישוב הגדול הראשון במקום הוקם במאה ה-5 לפנה"ס בידי האיברים, שיצרו את הפסל המפורסם Dama d'Elx (הגבירה מאלש) המוצג במוזיאון הלאומי לארכאולוגיה במדריד. מאוחר יותר נכבשה בידי הקרתגנים, היוונים והרומאים, שכינו אותה Ilici. בתקופה הויזיגותית ישב בה בישוף. בתקופה המוסלמית איבדה מעט את חשיבותה. חיימה הראשון מאראגון כבש אותה ב-1264.
ברק עטר
1990
באליפות ישראל (בריכת 25 מטר) שנערכה בנהריה בפברואר זכה ב-3 מדליות, 1 זהב ו-2 כסף. מדליית זהב במשחה ל-1500 מטר בתוצאה של 16:22.28 דקות ומדליות כסף במשחה ל-200 מטר חופשי בתוצאה של 1:54.98 דקות ובמשחה ל-400 מטר חופשי בתוצאה של 4:02.26 דקות.
1991
בתחרויות השחייה של כינוס הפועל ה-14 שנערכו בווינגייט במאי זכה ב-3 מדליות: 2 זהב ו-1 כסף. מדליות זהב במשחה ל-400 מטר חופשי בתוצאה של 4:05.37 דקות ובמשחה ל-1500 מטר חופשי בתוצאה של 16:25.00 דקות ומדליית ארד במשחה ל-200 מטר חופשי בתוצאה של 1:58.13 דקות.
מולדת (סדרת טלוויזיה)
פיתוח והפקה
ערוץ רוסיה-1, המהווה ערוץ ממשלתי בבעלות התאגיד הרוסי הממלכתי לטלוויזיה ורדיו נתן אור ירוק לסדרה עם הזמנת עונה שלמה בת 12 פרקים. שלבי ההפקה נשמרו בסוד ורק באוקטובר 2014 דווח על הפקת הסדרה שצילומי עונתה הראשונה הושלמו בדצמבר 2014. בפברואר 2015 נחשף שהסדרה תעלה לשידור במרץ 2015.
הכחשת איידס
מכחישי האיידס צברו השפעה בדרום אפריקה, תחת משטרו של תאבו מבקי, ובגמביה תחת יחיא ג'אמה. אף על פי שמכחישי HIV ברובם מגנים את סמכות הקונצנזוס המדעי, הם בכל זאת הרכיבו רשימות משלהם של מדענים ואנשי מקצוע אחרים שתומכים ברעיונותיהם.
הפצה באינטרנט
בנושא הכחשת האיידס ניתן לראות כי הצהרות נגד תאוריות המיינסטרים וספקות לגביהן מתרחשות בעיקר מחוץ לספרות המדעית, מכיוון שרוב אנשי המדע, בכללם רופאים וחוקרים, מתייחסים לטענות בהתעלמות או זלזול ורואים בהן אמונות שוליות, לא מבוססות וחסרות חשיבות. עם הזמן וככל שתפיסת הקונצנזוס המדעי לגבי איידס התבססה, פחות ופחות כתבי עת ומגזינים פרסמו מאמרים הסותרים ומכחישים תפיסה זו. לטענת עורכי המגזינים, זה נובע מחוסר ביסוס שקיים בטענות אלו וסתירה עם ממצאים מדעיים מוכחים, אך לפי אותם המכחישים עובדה זו מגבה את עמדתם בדבר קונספירציה אודות אמיתות מחלת האיידס. בהתאם לכך, שימש האינטרנט כפלטפורמה פורה להפצת אמונות המכחישים, ללא שיפוט ובלי הצורך באישור לשם פרסום של אותם הטוענים אחרת.
חדירה לתודעה הציבורית
הבנת המדע הלוקה בחסר של המכחישים והציבור עלולה להיות חלק מהסיבות להכחשה, אבל את העוינות הגדולה כלפי עולם הרפואה והמדע ניתן להסביר כנראה גם בתפיסה הקיימת לפיה לא ניתן לסמוך על הממסד המדעי, ובתוכו מדע האיידס, כי הוא נשלט על ידי תעשיית התרופות, ולכן מוטה.
תגובת הקהילה המדעית
האינטרנט נמצא ככלי יעיל להפצת מידע לקהל יעד צעיר, שהוא בסיכון מוגבר לחלות באיידס. זו גם הקבוצה הנמצאת בסיכון הגבוה ביותר להידבקות באיידס. מכיוון שדרך ההדבקה העיקרית של הנגיף היא בקיום יחסי מין, והסיכויים גדלים באופן דרסטי ככל שגדלה כמות הפרטנרים, יש סיכון גבוה במיוחד אצל נערים ונערות צעירים. הסכנה החמורה בהפצת מידע מוטעה דווקא בתוך קבוצה הנמצאת בסיכון גבוה היא שייתכן ותשפיע על הקוראים לוותר על שימוש באמצעי מניעה ואף לוותר על עשיית בדיקות אחרי חשש להידבקות, דבר שמונע את הגילוי המוקדם שמאפשר טיפול יעיל וקל יותר נגד הנגיף.
דיוויד מינצברג
ביוגרפיה
ביולי 2020 מונה לעוזר מנכ"ל הדטרויט פיסטונס, תפקיד אשר שימש למשך עונה אחת.
עופות פולשים
ככלל, מינים פולשים מהווים את גורם השינוי השני בעוצמתו להרס המגוון הביולוגי. מינים אלה גורמים להשפעות אקולוגיות על המינים המקומיים בסביבתם ועל המערכת האקולוגית כולה. מינים זרים פולשים (Invasive alien species) הם אורגניזמים שחרגו מתחום תפוצתם הטבעי בעקבות פעילות מכוונת של האדם, או שהוחדרו על ידו לאזורים חדשים ללא כוונה. אוכלוסיותיהם מתרבות בבר, מתפשטות, ומשפיעות על התפקוד של המערכות האקולוגיות ועל התועלות שהאדם מפיק ממערכות אקולוגיות אלה.
אופני פיקסי
אופני פיקסי (במקור מאנגלית: Fixed-gear) הם אופני כביש ללא מנגנון הילוכים. לחלופין, יחס התמסורת בין גלגלי השיניים הקדמי והאחורי שלהם קבוע, ובאנגלית: Fixed-gear. באופניים אלה גלגל השיניים האחורי מחובר לגלגל האחורי ללא מנגנון גלגל חופשי (פריי-לוף מגרמנית, Free-wheel באנגלית), אז תנועה של הגלגל האחורי אינה יכולה להתקים ללא תנועה של גלגל השיניים האחורי, שבתורה, באמצעות השרשרת, מיצרת כח מניע בדוושות. לפיכך, כל עוד אופניים כאלו בתנועה - הדוושות מסתובבות בכיוון התנועה. בפרט, בניגוד לאופניים אחרים, אופניים כאלו אינם יכולים לגלוש ללא תנועת דוושות. מנגנון כזה מאפשר לרוכב לבלום ללא בלם, בעזרת התנגדות לתנועת הדוושות, ואף לנסוע לאחור.
יתרונות וחסרונות
בגלל המנגנון הפשוט יותר, יצור האופניים זול יותר.
בקבוק
סוגי בקבוקים על פי תכליתם או אופן השימוש בהם
בקבוקים מסוימים מיוצרים גם ממתכת. ה"בּרְוָזָה" ("פלסק" באנגלית, "באטה" בעיראק) הוא בקבוק קטן ושטוח, שייעודו נשיאה דיסקרטית של משקה חריף. הבקבוק מעוצב באופן מעוגל מעט, כדי שייצמד לגוף (למשל בתוך כיס פנימי של מעיל) בלי לבלוט.
סגירת בקבוקים
פקקי בקבוקים מיוצרים בשיטות שונות ולמטרות שונות:
אורזיצ'ן
העיר נוסדה על ידי רועי צאן רומנים, שמה נגזר מן המילה ממקור לטיני "urzică" (אורזיקה) (סרפד). שמה הוזכר לראשונה במסמך שנכתב ב-23 באפריל 1596 בתקופת שלטונו של מיכאי ויטיאזול. העיר זכתה ב-1831 במעמד של עיר שוק וב-1895 במעמד של עיר. במשך 117 שנים, הייתה העיר בירת "מחוז יאלומיצה" (בין השנים 1716 ו 1833).
ספורט
בענף הכדורגל מייצגת את העיר קבוצת אוניריה אורזיצ'ן המשחקת בליגה הבכירה ברומניה.
עונת 1991/1992 בפוטבול ליג
הליגה הבכירה כללה 22 קבוצות. אולדהאם אתלטיק, וסטהאם יונייטד, שפילד וונסדי ונוטס קאונטי היו הקבוצות שעלו מליגת משנה.
מייקל מוריארטי
ביוגרפיה
מוריארטי נולד בדיטרויט, מישיגן. בן לאלינור וג'ורג' מוריארטי. סביו ג'ורג' מוריארטי היה שחקן ומאמן בייסבול מקצועי עם עבר בליגה המקצוענית מייג'ור ליג בייסבול.
טלוויזיה
בשנת 2001 זכה מוריארטי בפרס אמי השלישי בקריירה שלו על משחקו בתור וינסטון דין, אביו של כוכב הקולנוע ג'יימס דין (ג'יימס פרנקו) בסרט הטלוויזיה הביוגרפי של מרק ריידל "ג'יימס דין".
אכסניה
אכסניות נוער
אכסניות הנוער הראשונות הוקמו בשם זה בידי נשות הדסה שנים מעטות לפני קום המדינה, במטרה לאפשר מקום לינה ובסיס להכרה טובה של ארץ ישראל ההיסטורית: על פי התנ"ך, המורשת התלמודית, וההתיישבות הציונית. האכסניות נועדו בראש ובראשונה לנוער יהודי מהתפוצות, ובעיקר מארצות הברית. אכסניות נוער חדשות רבות נפתחו בעקבות קבוצות גדולות של נוער וצעירים שהחלו להגיע ארצה לאחר מלחמת ששת הימים. משרד החינוך היה שותף בתקציב הפעילות
בין השנים 1970 עד 1985 ענף התיירות התרמילאית בארץ, וטיולי צעירים מארצות הברית דעך, ומצב אכסניות אלו הידרדר. חלקן הועבר לחברה להגנת הטבע ושימשו כבתי ספר שדה או כאכסניות זולות למטיילים, במתכונת אכסניות הנוער אך למטרת אירוח המטיילים במהלך טיולם במסגרת החברה להגנת הטבע בלבד. מטרות הציונות נזנחו, והאכסניות שימשו כבתי אירוח זולים למטיילים מן העולם, ובעיקר מארצות סקנדינביה, לאירוח הטיול השנתי של בתי הספר הישראליים (מכיתה ה' ועד סוף התיכון) וכן כאולפן לעולים חדשים עבור משרד הקליטה.
כיום פועלות בארץ כמה עשרות אכסניות נוער, מתל-חי בצפון ועד אילת בדרום. חלקן נמצאות בקרבת גנים לאומיים ושמורות טבע, וחלקן בערים (בירושלים יש לפחות שבע אכסניות נוער). מרבית האכסניות מאוגדות ברשת אנ"א ("אכסניות נוער בישראל"), שהיא חברה ב-Hostelling International. ארגון נשות הדסה עדיין פעיל בהקמת אכסניות מסוג זה.
אוטו ליליינטל
קארל וילהלם אוטו ליליינטל (גרמנית: Karl Wilhelm Otto Lilienthal; 23 במאי 1848 – 10 באוגוסט 1896) היה מהנדס גרמני, מחלוצי התעופה.
ליליינטל פעל רבות למען קידום התעופה והיה האדם הראשון שתכנן ובנה גלשן אוויר שיכול היה לשאת אדם. בהתבססו על מחקרים שניהל על מעוף הציפורים, הוא כתב ספר על אווירונאוטיקה (פורסם בשנת 1889) ששימש מאוחר יותר גם את האחים רייט.
מיכאל מיילר
ביוגרפיה
מיילר נולד וגדל באמסטרדם, הולנד. בגיל 15 החל להתאמן באתלטיקה בריצות למרחקים בינוניים וארוכים והיה לאחד האתלטים הטובים ביותר בהולנד. הוא עלה לישראל בשנת 1997.
גדעון רפאל
ביוגרפיה
גדעון רופר (Ruffer) נולד ב-5 במרץ 1913 בגרמניה, ולמד באוניברסיטת ברלין. בשנת 1934 עלה לארץ ישראל, בעקבות עלייתו של היטלר לשלטון, ונמנה עם מייסדי קיבוץ הזורע. בשנותיו הראשונות של הקיבוץ שימש כמוח'תאר. בשנת 1939 גויס על ידי אליהו גולומב לפעול בשליחות ארגון "ההגנה", שמטעמו קיים באירופה בשנת 1940 משא ומתן להעלאתם ארצה של כ-40,000 מיהודי גרמניה. בשיחותיו עם נציגיו של אדולף אייכמן הוסכם על תוכנית להוצאת יהודים מאירופה דרך האי רודוס, אך התוכנית נפסלה עם הצטרפותה של איטליה, בעלת השלטון על האי, למלחמה.
צבי גילת
צבי גילת (נולד ב-4 במרץ 1954) הוא מחנך, עיתונאי וסופר ישראלי, הידוע בעיקר בזכות ספריו בנושא ידיעת הארץ. בסוף 2018 יצא ספר סיפוריו הראשון "תמיד יישאר סדק". גילת מלמד בבית המדרש של קולות ובמקומות נוספים.
ביוגרפיה
ספרו "שביל ישראל, המדריך השלם" בהוצאת מפה - מיפוי והוצאה לאור שיצא לאור לראשונה בשנת 1998, הפך עד מהרה למדריך המקובל ביותר לצועדים לאורכו של השביל. כמו כן הוציא במסגרת הוצאה זו את הספרים "מדריך לקברי צדיקים" ו"דרכים יפות" בשנת 2005. בסוף 2018 יצא לאור ספר סיפוריו הקצרים "תמיד יישאר סדק" בהוצאת הקיבוץ המאוחד.
בשנת 2001 השתתף בתוכנית "חלון ישראלי לטבע" ששודרה בערוץ נשיונל ג'יאוגרפיק, כחלק מרצועת שידור יומית ישראלית.
וילי הירש
עלייתו לארץ ישראל ופיתוח ענף הבקטריולוגיה בארץ
עם עלייתו לארץ ישראל השתקע בחיפה, ובשנת 1938 התמנה למנהל המעבדה המרכזית של קופת חולים כללית בחיפה והגליל, תוך שימת דגש על ענפי הבקטריולוגיה והסרולוגיה, תפקיד שאותו מילא עד פרישתו לגמלאות בראשית שנת 1971. בשנת 1949 נשלח, על ידי ארגון הבריאות העולמי, להשתלמות בארצות הברית ובשנת 1952, לאחר שנים רבות שבמהלכן סבלה המעבדה המרכזית של קופת חולים כללית בחיפה והגליל מהיעדר מקום הולם וקבוע, קבע הירש את מיקומה בבניין אשר היווה בעברו את משכנו של בית החולים "עזרה" (אותו הקימה חברת עזרה של יהודי גרמניה) ברחוב ההר 54 (לימים שדרות האו"ם ומאוחר יותר שדרות הציונות). לשם כך שופץ מבנה בית החולים לשעבר והותאם במיוחד לצורכי המעבדה וכך, לכשנפתחה, הייתה לאחת המעבדות המשוכללות ביותר בארץ.
חיים סילבס
קריירה
ב-9 במאי 2017 מונה סילבס למאמן עירוני קריית שמונה, ובעונת 2017/2018 הוביל את הקבוצה לחצי גמר גביע המדינה, כאשר בליגה סיימה הקבוצה במקום השביעי. ב-30 בדצמבר 2018 פוטר מתפקידו. ב-17 באפריל 2019 מונה למאמן הפועל חיפה. ב-5 באפריל 2021 פוטר סילבס מתפקידו.
בוקפאלוס
אגדת אילופו של בוקפאלוס
האגדה מספרת כי הסוס הוא צאצא של הסוס האגדי פגסוס, וכן הסיבה שפיליפוס רכש את הסוס הייתה על פי נבואה של האורקל מדלפי לפיה מי שירכב על הסוס שבראשו סימן של שור ישלוט בעולם.
אות מלחמת לבנון השנייה
זכאות לאות
כמו כן הוחלט שהאות יוענק ליישובים שנפגעו במהלך המלחמה.
יאיר גולן
שירות צבאי
הועלה לדרגת תא"ל ובשנים 2003–2005 פיקד על עוצבת הגליל. בעקבות תקרית בה הרגו צלפי חזבאללה שני חיילים במוצב "נורית" קיבל גולן הערה פיקודית. בשנים 2005–2007 פיקד על אוגדת אזור יהודה ושומרון. ב-2006 ביצעה האוגדה תחת פיקודו את פינוי עמונה. בניגוד להוראת הדרג המדיני, ניהל משא ומתן עם מתנחלי חברון על פינוי השוק הסיטונאי בעיר, ועל כך ננזף על ידי הרמטכ"ל דן חלוץ. נזיפה נוספת קיבל מהרמטכ"ל גבי אשכנזי, על כך שכמפקד אוגדת איו"ש איפשר לחייליו להשתמש בנוהל שכן, בניגוד לפסיקת בג"ץ בנושא. קידומו עוכב בתשעה חודשים. ב-2008 הועלה לדרגת אלוף, מונה למפקד פיקוד העורף, ופיקד עליו במהלך מבצע עופרת יצוקה.